ทหารไทยยกเครื่องเร่งรับมือบุกดิจิทัล
ทหารไทยสู้ดิจิทัล รีดองค์กรให้แบน เร่งปรับกระบวนการทำงาน ให้พลิ้วไหวรับการเปลี่ยนแปลง
10 ก.พ. 2561

ทหารไทยสู้ดิจิทัล รีดองค์กรให้แบน เร่งปรับกระบวนการทำงาน ให้พลิ้วไหวรับการเปลี่ยนแปลงนายเบญจรงค์ สุวรรณคีรี ผู้ช่วยกรรมการผู้จัดการใหญ่ ธนาคารทหารไทย เปิดเผยว่า กลยุทธ์ในด้านดิจิทัลของธนาคารเน้นทำองค์กรให้ยืดหยุ่นมากที่สุด โดยเฉพาะการปรับชั้นวรรณะให้องค์กรแบน (FLAT) และหมุนให้เร็วที่สุด  รวมทั้งจัดองค์กรให้ทำงานง่ายและรองรับการเปลี่ยนแปลงได้ หัวใจที่สำคัญที่สุดของดิจิทัลทรานฟอร์เมชั่น ทีเอ็มบีคือ การปรับโครงสร้างองค์กรและการทำงานของคน  อย่างไรก็ดี ธนาคารต้องลงทุนด้านเทคโนโลยีเพิ่มเติมสำหรับสาขาและบุคลากรของธนาคารทหารไทยไม่มีแผนเพิ่มคนมา 10 ปีแล้ว ส่วนจำนวนสาขาชะลอตัว สิ้นปี 2560 สาขาอยู่ที่ 432 แห่ง ซึ่งส่วนหนึ่งเป็นกลยุทธ์ของนายบุญทักษ์ หวังเจริญ อดีตประธานเจ้าหน้าที่บริหาร ที่เลือกไม่แข่งโตสาขา โดยเลือกมาทางดิจิทัลแบงก์แทนนายเบญจรงค์ กล่าวว่า ธนาคารต้องโฟกัสในสิ่งที่ทำได้ดีและทำให้ โดดเด่น  เช่น สินเชื่อบ้าน เงินฝาก ขายกองทุน จึงไม่มีธุรกิจบริษัทหลักทรัพย์ ธุรกิจเช่าซื้อ และแฟกเตอริ่ง